Riigimetsa Majandamise Keskus

[rmk@rmk.ee](mailto:rmk@rmk.ee) Teie 07.03.2025 nr 3-1.1/2024/3637

Meie 07.04.2025 nr 20

**Vastus Teie poolt esitatud seisukohtadele Vasalemma karjääri keskkonnaloa nr KMIN-032 muutmise taotluse keskkonnamõju hindamise aruande kohta**

Täname Teid esitatud seisukohtade eest. Ülevaade Vasalemma karjääri keskkonnaloa nr KMIN-032 muutmise taotluse keskkonnamõju hindamise aruande kohta esitatud seisukohtade arvestamisest on koondatud järgnevasse tabelisse.

| **Seisukoht** | **Seisukohaga arvestamine** |
| --- | --- |
| 1. Vasalemma karjääri keskkonnaloa keskkonnamõju hindamise aruandes on märgitud, et  mäeeraldise veel kaevandamata alale on inventeeritud III kaitsekategooria taime hall käpp  (KLO9342516) piiritletud elupaik. Kaitstavate taimede elupaikade seisundi kindlaks tegemiseks  viidi läbi inventuur 2023. aastal, kuid aruandest ilmneb, et kõnealuse kaitsealuse taime elupaika ei  inventeeritud ning järeldused elupaiga osas on tehtud ortofotode põhiselt. Tellitud inventuuri  põhjal oleks pidanud inventeerima ka halli käpa elupaiga parema mõjuhinnangu andmiseks. | Keskkonnaeksperdi vastus: Mitte arvestatud. Eksperdid ei inventeerinud hall käpa kasvukohta tulenevalt kameraaltöödel tuvastatud asjaolust, et tingimused elupaigas ei ole taimele sobivad. Selgitusega täiendati ka peatükki 4.6. Hall käpp teoreetiline asukoht on leitav ka Maa- ja Ruumiameti looduskaitse kaardirakenduses: https://xgis.maaamet.ee/xgis2/page/link/7U1Qac9n |
| 2. Vasalemma karjääri keskkonnamõju hindamises on Suure-Aru ja Vansi loodusalade  iseloomustuses kirjas, et mõlema ala kaitse-eesmärgiks on liigirikkad madalsood (7230), mis on  soode esimene arenguaste, kus turbakihist hoolimata saavad taimed suurema osa toitaineid  põhjaveest (lk 46).  Selgusetuks jääb, kuidas on sama dokumendi mõjude määratluse peatükis (pt 7.4) leitud, et Suure-  Aru loodusala kaitse-eesmärgiks olev madalsoo sõltub hoopis sademetest ja selle kaudu jõutud  järelduseni, et põhjaveetaseme alanemine ala kaitse-eesmärke ei mõjuta ning Natura elupaigatüübi  veerežiimi mõjutavad peamiselt vaid kõrval asuvad kuivendussüsteemid. | Keskkonnaeksperdi vastus: Arvestatud. KMH peatükki 7 "Natura hindamine" on täiendatud selgitusega kavandatava tegevuse mõjust Natura elupaigale. |

Lugupidamisega

/allkirjastatud digitaalselt/

Tõnis Namm

Juhatuse liige

Liisa Pert

Keskkonna ja töökeskkonnajuht

Nordkalk AS

liisa.pert@nordkalk.com